Inzan d ṣṣenf i yessemras yal amaru mi ara yaru ungal neɣ aḍris, iswi-ines ad icebbeḥ tiktiwin ara d-yebder di yal tagnit, tid ara ijebden lwelha n yimeɣri. Inzan, lḥan-d abrid n timawit, d innan i d-aγ-d-ğğan imezwura nessexdam-iten deg tudert-nneγ n yal ass, akken i dyenna daɣen SALHI Mohend Akli ɣef yinzan : « d tawsit n tsekla timawit, talɣa-ines d tawezzlant, yezmer ad yili yinzi d tafyirt neɣ d kra n tefyar »27